અમદાવાદ: ચાલુ નાણાકીય વર્ષના એપ્રિલથી જૂન મહિનાના સમયગાળામાં રૂ. ૫,૮૫૫ કરોડના આઇપીઓ આવ્યા હતા, જે પાછલાં નવ વર્ષના આ જ સમયગાળાની સરખામણીએ સૌથી વધુ આઇપીઓ દ્વારા રકમ એકઠી કરાઇ હતી. જાણકારોના જણાવ્યા પ્રમાણે છેલ્લા કેટલાય સમયથી આઇપીઓ બજારનું ખરાબ પર્ફોર્મન્સ જોવા મળ્યું હતું, પરંતુ પાછલા કેટલાક મહિનાઓથી તેમાં બદલાવ જોવા મળ્યો છે. ઉલ્લેખનીય છે કે વર્ષ ૨૦૦૭-૦૮માં પ્રથમ ત્રિમાસિક સમયગાળામાં આઇપીઓ દ્વારા રૂ. ૧૩,૦૮૩ કરોડ એકઠા કરવામાં આવ્યા હતા.